CELEX: 32022D0161
Language: lt
Date: 2022-02-03 00:00:00
Title: Komisijos įgyvendinimo sprendimas (ES) 2022/161 2022 m. vasario 3 d. kuriuo nutraukiama patikrinimo procedūra dėl Meksikos Jungtinių Valstijų sudaromų Reglamente (ES) 2015/1843 apibrėžtų prekybos kliūčių – priemonių, kuriomis daromas poveikis spiritinio gėrimo „Tequila“ importui

2022 2 7   
               
               
                  LT
               
               
                  Europos Sąjungos oficialusis leidinys
               
               
                  L 26/17
               
            
         KOMISIJOS ĮGYVENDINIMO SPRENDIMAS (ES) 2022/161
         2022 m. vasario 3 d.
         kuriuo nutraukiama patikrinimo procedūra dėl Meksikos Jungtinių Valstijų sudaromų Reglamente (ES) 2015/1843 apibrėžtų prekybos kliūčių – priemonių, kuriomis daromas poveikis spiritinio gėrimo „Tequila“ importui
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2015 m. spalio 6 d. Europos Parlamento ir Tarybos reglamentą (ES) 2015/1843, kuriuo nustatomos Sąjungos procedūros bendros prekybos politikos srityje siekiant užtikrinti tarptautinėmis prekybos taisyklėmis, ypač sudarytomis globojant Pasaulio prekybos organizacijai (PPO), suteiktų Sąjungos teisių įgyvendinimą (1), ypač į jo 5 straipsnio 2 dalį ir 12 straipsnio 1 dalį,
         kadangi:
         1.   PROCEDŪRA
         
                     (1)
                  
                  
                     2020 m. liepos 23 d. paskelbusi pranešimą apie inicijavimą Europos Sąjungos oficialiajame leidinyje (2) Europos Komisija inicijavo patikrinimo procedūrą dėl Meksikos Jungtinių Valstijų sudaromų prekybos kliūčių – atsisakymo išduoti spiritinio gėrimo „Tequila“ eksporto sertifikatus.
                  
               
                     (2)
                  
                  
                     Tyrimas inicijuotas gavus Europos aludarių asociacijos Sąjungos pramonės vardu pateiktą skundą. Skunde pateikta pakankamai prekybos apribojimų ir jų daromos žalos įrodymų, pagrindžiančių tyrimo inicijavimą.
                  
               
                     (3)
                  
                  
                     2021 m. balandžio 16 d. Komisijos tarnybos pranešė pagal Reglamento (ES) 2015/1843 7 straipsnio 1 dalį įsteigtam komitetui apie patikrinimo procedūros rezultatus. Ataskaitoje padaryta išvada, kad, kol ES nėra tiesiogiai suinteresuota perduoti klausimą sprendimui pagal ginčių sprendimo procedūrą, patikrinimo procedūra neturėtų būti užbaigta ir turėtų būti stebimi tolesni pokyčiai Meksikos Jungtinėse Valstijose.
                  
               2.   SKUNDO ATSIĖMIMAS IR TYRIMO NUTRAUKIMAS
         
                     (4)
                  
                  
                     2021 m. spalio 6 d. Europos aludarių asociacija pranešė Komisijai norinti atsiimti skundą.
                  
               
                     (5)
                  
                  
                     Pagal Reglamento (ES) 2015/1843 5 straipsnio 2 dalį tyrimas gali būti nutraukiamas, jei skundas atsiimamas ir jeigu nutraukiant tyrimą neprieštaraujama Sąjungos interesams. Pagal Reglamento (ES) 2015/1843 12 straipsnio 1 dalį tyrimas nutraukiamas, jei atsižvelgiant į Sąjungos interesus nereikia imtis jokių veiksmų.
                  
               
                     (6)
                  
                  
                     Atlikus tyrimą nenustatyta jokių požymių, kad nutraukimas prieštarautų Sąjungos interesams. Visų pirma, atnaujintas spiritinio gėrimo „Tequila“ eksportas nukentėjusiam Europos aludariui, o įtariama priemonė neturi sisteminio poveikio kitoms ES bendrovėms.
                  
               
                     (7)
                  
                  
                     Todėl Komisija padarė išvadą, kad patikrinimo procedūra dėl Meksikos Jungtinių Valstijų sudaromų prekybos kliūčių, t. y. atsisakymo išduoti spiritinio gėrimo „Tequila“ eksporto sertifikatus, turėtų būti nutraukta.
                  
               
                     (8)
                  
                  
                     Sprendimas atitinka pagal Reglamento (ES) 2015/1843 7 straipsnio 1 dalį įsteigto komiteto nuomonę,
                  
               PRIĖMĖ ŠĮ SPRENDIMĄ:
         
            1 straipsnis
            Patikrinimo procedūra dėl Meksikos Jungtinių Valstijų atsisakymo išduoti spiritinio gėrimo „Tequila“ eksporto sertifikatus nutraukiama.
         
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. vasario 3 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 272, 2015 10 16, p. 1.
         
            (2)  OL C 265, 2020 8 13, p. 3.